CELEX: 32021D0380
Language: da
Date: 2021-03-01 00:00:00
Title: Kommissionens gennemførelsesafgørelse (EU) 2021/380 af 1. marts 2021 om godkendelse af planen for udryddelse af afrikansk svinepest hos vildtlevende svin i visse områder i Tyskland (meddelt under nummer C(2021) 1248) (Kun den tyske udgave er autentisk) (EØS-relevant tekst)

3.3.2021   
               
               
                  DA
               
               
                  Den Europæiske Unions Tidende
               
               
                  L 73/86
               
            
         KOMMISSIONENS GENNEMFØRELSESAFGØRELSE (EU) 2021/380
         af 1. marts 2021
         om godkendelse af planen for udryddelse af afrikansk svinepest hos vildtlevende svin i visse områder i Tyskland
         
            
               (meddelt under nummer C(2021) 1248)
            
         
         (Kun den tyske udgave er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (1), særlig artikel 16, stk. 1, andet afsnit, og
         ud fra følgende betragtninger:
         
                     (1)
                  
                  
                     Der er ved direktiv 2002/60/EF fastsat EU-minimumsforanstaltninger til bekæmpelse af afrikansk svinepest, herunder foranstaltninger, der skal træffes i tilfælde af bekræftelse af et tilfælde af afrikansk svinepest hos vildtlevende svin.
                  
               
                     (2)
                  
                  
                     Ved Kommissionens gennemførelsesafgørelse 2014/709/EU (2) er der endvidere fastsat dyresundhedsmæssige foranstaltninger til bekæmpelse af afrikansk svinepest i de medlemsstater eller områder heraf, der er opført i bilaget til nævnte afgørelse (i det følgende benævnt »de berørte medlemsstater«), og i alle medlemsstater for så vidt angår flytninger af vildtlevende svin og oplysningsforpligtelser. I bilaget til gennemførelsesafgørelse 2014/709/EU afgrænses og listeopføres visse områder i de berørte medlemsstater, og områderne, herunder højrisikoområder, er opdelt efter risikoniveauet under hensyntagen til den epidemiologiske situation for så vidt angår den pågældende sygdom. Bilaget er blevet ændret adskillige gange med henblik på at tage hensyn til ændringer i den epidemiologiske situation for så vidt angår afrikansk svinepest i Unionen, således at det afspejler disse ændringer.
                  
               
                     (3)
                  
                  
                     Tyskland indberettede i 2020 en række tilfælde af afrikansk svinepest hos vildtlevende svin til Kommissionen og har på behørig vis truffet de foranstaltninger til bekæmpelse af sygdommen, der er påkrævet ved direktiv 2002/60/EF.
                  
               
                     (4)
                  
                  
                     I lyset af den nuværende epidemiologiske situation og i henhold til artikel 16 i direktiv 2002/60/EF har Tyskland den 11. december 2020 forelagt Kommissionen en plan for udryddelse af afrikansk svinepest (»udryddelsesplanen«).
                  
               
                     (5)
                  
                  
                     Bilaget til gennemførelsesafgørelse 2014/709/EU blev senest ændret ved Kommissionens gennemførelsesafgørelse (EU) 2021/123 (3), og det tager blandt andet hensyn til tilfældene af afrikansk svinepest hos vildtlevende svin i Tyskland, og del I og II i nævnte bilag omfatter nu de inficerede områder i Tyskland.
                  
               
                     (6)
                  
                  
                     Den udryddelsesplan, som Tyskland har forelagt, er blevet gennemgået af Kommissionen, og det er konstateret, at den opfylder kravene i artikel 16 i direktiv 2002/60/EF. Udryddelsesplanen bør derfor godkendes.
                  
               
                     (7)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Den plan for udryddelse af afrikansk svinepest fra populationen af vildtlevende svin i de i bilaget til gennemførelsesafgørelse 2014/709/EU opførte områder, som Tyskland i overensstemmelse med artikel 16, stk. 1, i direktiv 2002/60/EF forelagde den 11. december 2020, godkendes hermed.
         
         
            Artikel 2
            Tyskland sætter de fornødne love og administrative bestemmelser i kraft for at gennemføre udryddelsesplanen inden for 30 dage fra datoen for vedtagelsen af denne afgørelse.
         
         
            Artikel 3
            Denne afgørelse er rettet til Forbundsrepublikken Tyskland.
         
         
            Udfærdiget i Bruxelles, den 1. marts 2021.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 192 af 20.7.2002, s. 27.
         
            (2)  Kommissionens gennemførelsesafgørelse 2014/709/EU af 9. oktober 2014 om dyresundhedsmæssige foranstaltninger til bekæmpelse af afrikansk svinepest i visse medlemsstater og om ophævelse af gennemførelsesafgørelse 2014/178/EU (EUT L 295 af 11.10.2014, s. 63).
         
            (3)  Kommissionens gennemførelsesafgørelse (EU) 2021/123 af 2. februar 2021 om ændring af bilaget til gennemførelsesafgørelse 2014/709/EU om dyresundhedsmæssige foranstaltninger til bekæmpelse af afrikansk svinepest i visse medlemsstater (EUT L 38 af 3.2.2021, s. 63).